Foto: AIBA Germaniyaning Hamburg shahrida AIBA shafeligi ostida boks bo‘yicha Jahon chempionatining uchinchi kuni o‘tib bormoqda. Bugun ilgariroq o‘tkazilgan janglarda 56 kg vaznda Murodjon Ahmadaliyev qozog‘istonlik Qayrat Yeraliyevga yengilgan, 64 kg vaznda Iqboljon Xoldorov kolumbiyalik Jon Guterresni yengib chorak finalga yo‘llanma olganidan xabaringiz bor. 91 kg.gacha bo‘lgan vazn toifasining ikkinchi saralash bosqichida 19 yoshli bokschimiz Sanjar Tursunov argentinalik Yara Peraltaga qarshi ringga ko‘tarildi. Hayajonli o‘tgan uchrashuvda Sanjar hakamlarning 30:27, 30:26, 28:29, 30:27, 30:27 ochkolariga ega bo‘lib, 4:1 hisobida g‘alaba qozondi va chorak finalga yo‘l oldi. Bizni bugun yana ikkita jang kutib turibdi: 49 kg. Ikkinchi saralash bosqichi.  Hasanboy Do‘smatov (O‘zbekiston) - Robinson Rodriges (Kosta Rika) 75 kg. Ikkinchi saralash bosqichi.  Isroil Madrimov (O‘zbekiston) - Aziz Ochilov (Turkmaniston)